આખા વાસની, ગામની, સગાં-વહાલાંની કુંવાસી આ ગાણાંની રમઝટ ઉડાવે. આખું ગામ ભેગું થાય અને આનંદ લૂંટે-નાચે-કૂદે પણ તમારે તો આ બધું ચ્યાં કરવાનું વોય સે? ચિયી બુનો નવરી હોય તો ગાંણાં ગાવા આવે? હવં ગાંણા પણ ચ્યાં ર્યા સે? અરે ભૈ, તમારો ભાઈપો બધો જ નાશ પામ્યો સે. મારાપણાનો ભાવ હવં ચિયામાં ર્યો સે? હળવે હળવે બધું જ ઘસાઈ જ્યું સે. એટલે તો તમારે વગાડવા પડં સં રેડિયા. બુનો ભૂલી જૈ સં ગાંણાં. ચ્યાં વોય સે ઇયાંની પાહણ કોયલ જેવો કંઠ? ઇયાંનો કંઠ તો તમારા વેજિટેબલ ઘીથી ચીકટો થૈ જ્યો સે.